24.2.2022
Euroopa Liidu Teataja
ET
L 45/1429 KOMISJON KATSEPROJEKTID
PEATÜKK PP 03 — ÜHTNE TURG (jätkub) PP 03 21
2021
PP 03 21 01
Katseprojekt — Euroopa tarbijate toidujäätmete foorum Arvandmed (Liigendatud assigneeringud) Assigneeringud 2022 Kulukohustus
250 000
Assigneeringud 2021
Makse
Kulukohustus
62 500
650 000
Täitumine 2020
Makse
Kulukohustus
Makse
162 500
Märkused Katseprojektiga jätkatakse käimasolevat katseprojekti „Euroopa tarbijate toidujäätmete foorum“, mis toob kokku valdkonna juhtivad eksperdid ja muud asjaomased sidusrühmad, et koguda andmeid ja töötada välja mitmesugused tõenduspõhised praktilised lahendused toidu raiskamise vähendamiseks kodumajapidamise/tarbija tasandil.
Käimasoleva katseprojekti esimeses etapis tulevad kokku liikmesriikide eksperdid, kes töötavad välja viise, kuidas lähendada mitmemõõtmelisi sekkumisi mitmesugustes valdkondades, ning teevad kindlaks kampaaniavahendid, mida saab kasutada toidu raiskamise vähendamiseks.
Katseprojekti esimeses etapis on siiski ette nähtud piiratud rahalised vahendid ekspertide järelduste levitamiseks, eelkõige asjaomaste teabevahendite loomise kaudu.
Eeldatakse, et eksperdid koostavad olulise materjali väärtuslike järelduste ja soovitustega selle kohta, kuidas vähendada liikmesriikides toidu raiskamist.
Esimese etapi oodatavad tulemused kommunikatsiooniga seoses on järgmised: — projekti tulemusi sisaldav veebileht; — kokkuvõte projekti tulemustest (vahendid, parimad tavad ja soovitused tarbijale toidu raiskamise vältimiseks) kõigis liidu ametlikes keeltes; — kolm teabelehte koos peamiste soovitustega prioriteetsetele sihtrühmadele, tõlgituna kõikidesse liidu ametlikesse keeltesse ning — Euroopa Parlamendis korraldatav teabeüritus.
Katseprojekti teise etapi eesmärk on interaktiivsete veebipõhiste vahendite ja muude teabevahetuse väljundite abil hõlbustada toidujäätmete valdkonna ekspertide järelduste kasutuselevõtmist tarbijate toidujäätmete tekke vältimisega tegelevate sidusrühmade poolt.
Sel viisil saavad foorumi tulemused aidata kujundada kõige tõhusamaid strateegiaid, algatusi ja vahendeid, millega vähendatakse tarbijate poolt toidu raiskamist ja mis on kohandatud liikmesriikide sihtrühmade vajadustele.
Euroopa tarbijate toidujäätmete foorumi tulemuste põhjal on teise etapi eeldatavad tulemused järgmised: — interaktiivsete veebipõhiste vahendite ja muude teabematerjalide (nt lühivideote) väljatöötamine, et hõlbustada sidusrühmadel foorumi tõenduspõhiste soovituste ja parimate tavade rakendamist toidu raiskamise vähendamiseks; — avaliku ürituse korraldamine tulemuste levitamiseks laiema sidusrühmade kogukonnani; — interaktiivne veebipõhine vahend (sh andmete visualiseerimine) ja muud teabematerjalid (nt videod) rikastavad esimeses etapis loodud veebilehte.
Veebipõhised teabevahendid on kasutajasõbralikud ja suunatud esmastele kasutajarühmadele, kes tegelevad toidujäätmete tekke vältimisega (nt riigiasutused, toidukäitlejad, haridustöötajad, õpilased, tarbijad).
Kuigi need keskenduvad toidujäätmete tekke vältimisele, võivad need olla seotud ka muude tarbijatele suunatud algatustega (nt toitumise, annetuste ja kogukonnameetmete, IKT lahenduste jne kohta).